《九锁山十咏·云根石》
宋代·吕同老

吾闻泰山云，触石无不至。
如何兹山中，有石象云气。
仙人事狡狯，幻化翻手易。
鳞鳞作荟蔚，冉冉涌苍翠，
清分涧水流，幽映林木邃。
已逃苍狗变，长见玉芝瑞。

作者简介：约公元一二七四年前后在世字和甫，济南人。生卒年均不详，约宋度宗成淳末前后在世。入元不仕。能词，尝与唐珏、唐艺孙、陈恕可等唱和于天柱山房，作赋蟹调，寄桂枝香。